ტენდერში მონაწილეობის პირობები

ტენდერში მონაწილეობის მისაღებად კომპანიამ უნდა წარმოადგინოს შემდეგი სავალდებულო დოკუმენტაცია:
კომერციული წინადადება, რომელიც უნდა მოიცავდეს:
· მომსახურების ღირებულებას ეროვნულ ვალუტაში, საქართველოს კანონმდებლობით გათვალისწინებული გადასახადების ჩათვლით და ანგარიშსწორების პირობას. 
· დეტალურად განფასებულ მასალათა უწყისს.
შენიშვნა: ავანსის მოთხოვნის შემთხვევაში დამკვეთი იტოვებს უფლებას მოითხოვოს საბანკო გარანტია მოთხოვნილი თანხის ოდენობაზე.
· საგარანტიო პირობებს შესრულებულ სამუშაოებზე.
· ინფორმაციას სამუშაოების შესრულების ვადების შესახებ.
შენიშვნა: საგარანტიო პერიოდში აღმოჩენილი ხარვეზების აღმოფხვრა კონტრაქტორმა უნდა უზრუნველყოს საკუთარი ხარჯებით, შეტყობინებიდან გონივრულ ვადაში.
· განახლებულ ამონაწერს საჯარო რეესტრიდან.
შენიშვნა: პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.
· ინფორმაციას ამ სფეროში კომპანიის ანალოგიური გამოცდილების შესახებ.
· პრეტენდენტი ორგანიზაციის რეკვიზიტებს, საკონტაქტო ინფორმაციას (ელ. ფოსტა, ტელეფონი).
· საბანკო რეკვიზიტებს (ბანკის ბეჭდიანი ცნობის სახით)

აუცილებელი მოთხოვნები: 
· პრეტენდენტს უნდა გააჩნდეს აღნიშნულ სფეროში მუშაობის არანაკლებ 6 წლის გამოცდილება.
· პრეტენდენტს უნდა ჰყავდეს საკუთარი საინჟინრო-ტექნიკური პერსონალი
· პრეტენდენტმა უნდა წარმოადგინოს სარეკომენდაციო წერილი.
· სამუშაოები უნდა შესრულდეს საქართველოში მოქმედი სამშენებლო ნორმებისა და წესების მკაცრი დაცვით და გამოყენებული მასალები და დანადგარები უნდა შეესაბამებოდეს საერთაშორისო და ადგილობრივ სამშენებლო სტანდარტებს.

დამატებითი დეტალები:
· გადახდის პირობები განისაზღვრება მხარეთა შორის მოლაპარაკების საფუძველზე.
· დამკვეთი იტოვებს უფლებას, გამარჯვებული პრეტენდენტის გამოვლენამდე გამართოს დამატებითი შეხვედრები ტენდერში მონაწილე კომპანიებთან, დეტალების დაზუსტების მიზნით.
· ტენდერის გამოცხადება არ აჩენს ვალდებულებას რომელიმე პრეტენდენტთან ხელშეკრულების გაფორმებასთან დაკავშირებით

